El cementeri municipal amplia el seu horari de visites per la festivitat de Tots els Sants
2025-07-24

Dimarts que ve, 1 de novembre, se celebra la festivitat de Tots els Sants i, com cada any, està previst que les veïnes i els veïns de Burjassot, igual que altres persones provinents de diferents municipis, acudisquen al cementeri municipal per a visitar i recordar als seus familiars i éssers més estimats.

Per aquest motiu, i pensat a facilitar en tot el possible les visites, l’Ajuntament de Burjassot, des de la Regidoria de Serveis Municipals dirigida per Manuel Pérez Menero, ampliarà, de cara als pròxims dies, l’horari d’obertura del cementeri per a evitar així aglomeracions en la mesura que siga possible.

Així, l’horari del cementeri, fins al divendres 28 d’octubre, serà l’habitual, de 9.00 h a 13.00 h i de 15.30 h a 18.00 h. Després, des del dissabte 29 d’octubre i fins a la jornada festiva de l’1 de novembre, el cementeri romandrà obert, ininterrompudament, de 9.00 h a 18.00 h.